Cuneiform Tablet Kt v/k 101 (AKT 3 63)
Cuneiform tablet, dated to the Old Assyrian Period (ca. 1950-1850 BC).
Genre: debt note
Transliteration:
um-ma PUZUR₄-sú-en₆ a-na i-na-a qí-bi-ma 0.33333 ma-na 5 GÍN KÙ.BABBAR ù ṭup-pá-am ša ḫu-bu-ul šu-ku-bi-im DUMU za-li-a ku-nu-ki-a šu-be-lúm na-áš-a-kum a-šu-mì KÙ.BABBAR ša ḫi-ri-iš-na-nim ša ta-áš-pu-ra-ni um-ma a-ta-ma KÙ.BABBAR a-na 6.5 ma-na i-tù-a-ar mì-šu-um ik-ri-bu-um i-na pí-kà i-ta-na-dí-am KÙ.BABBAR a-na-ku a-ša-qal-šu lá en-um-a-šur i-ša-qal-šu KÙ.BABBAR ù ṣí-ba-sú ú-šé-ba-lá-kum ù a-šu-mì ša šu-ku-bi-im ša ta-áš-pu-ra-ni né-nu 20 ma-na.TA TÚG.ḪI-tí qá-tám a-na É kà-ri-im ni-ta-na-dí 8 GÍN.TA a-na KÙ.BABBAR ú-lá kà-ší-id a-na ma-lá ta-áš-pu-ra-ni 15 GÍN ú-šé-ba-lá-kum